| **Pöytäkirja** |  |
| --- | --- |
|  | VN/10421/2019 |
|  | VM153:00/2019 |
| 7.9.2021 |  |

Valtionhallinnon kehittämisosasto

Kristiina Heiskanen

Avoimen hallinnon työryhmän 11. kokouksen pöytäkirja

Aika 7.9.2021 klo 9.00–10.40

Paikka Teams-kokous

Osallistujat Puheenjohtaja Katju Holkeri, finanssineuvos, valtiovarainministeriö
Jäsenet:
Johanna Nurmi, finanssineuvos, valtiovarainministeriö

Virpi Dufva, toiminnanjohtaja, Vanhus- ja lähimmäispalvelun liitto VALLI ry

Heikki Talkkari, neuvotteleva virkamies, valtiovarainministeriö

Markku Mölläri, neuvotteleva virkamies, valtiovarainministeriö

Päivi Kurikka, erityisasiantuntija, Kuntaliitto

Tapani Tulkki, vapaaehtoistoiminnan johtaja, Mannerheimin lastensuojeluliitto

Ulla Tiililä, erityisasiantuntija, Kotimaisten kielten keskuksessa (Kotus)

Merja Niemelä, kuntalaisvaikuttamisen koordinaattori, Oulun kaupunki

Ilmari Nalbantoglu, va. toiminnanjohtaja, Suomen nuorisoalan kattojärjestö Allianssi ry, Kansalaispolitiikan neuvottelukunnan (KANE) edustaja

 Liisa Tiainen, vastaava asiantuntija, Vanhustyön keskusliitto VTKL

Jouni Tuomisto, puheenjohtaja, Open Knowledge Finland OKF

Johanna Seppälä, vuorovaikutuspäällikkö, Helsingin kaupunki

varajäsen Ari Tammi, erityissuunnittelija, Helsingin kaupunki

Mika Honkanen, kehityspäällikkö, DVV

Miia Kirsi, saavutettavuusasiantuntija, Celia

Henna Kara, erityisasiantuntija, Selkokeskus

Sihteeri: Kristiina Heiskanen, assistentti, valtiovarainministeriö

Kokous pidettiin Teamsin välityksellä. Puheenjohtaja avasi kokouksen klo 9.00.

# IV toimintaohjelman väliarviointi

Katju Holkeri pohjusti käymällä läpi väliarvionnin yhteenvedon ja avasi keskustelun aiheesta.

Ulla Tiililä mainitsi, että hyvästä virkakielestä on julkaistu e-oppivaan suomeksi ja ruotsiksi kursseja. Voisiko olla hyödyllistä, että ne otettaisiin osaksi valtiohallinnon perehdytystä?

Katju Holkeri kertoi dialogitutkimuksesta. Mahdollisuus tutkijoiden vierailusta työryhmän kokouksessa sai kannatusta.

Keskustelussa nousi esille kuntien tuen tarve. Olisi hyvä saada konkreettisia esimerkkejä raportteihin siitä, miten avointa hallintoa ja esimerkiksi selkokieltä toteutetaan kunnissa. Konkreettinen esimerkki olisi hyvä saada viimeistään loppuraporttiin, jos ei väliraporttiin.

Tekoälystä tarvitaan maininta raporttiin. Tekoäly linkittyy vahvasti myös ymmärrettävyyteen, sillä esimerkiksi chatbotien käyttö nettisivuilla hankaloittaa joidenkin käyttäjäryhmien asiointia. Sovittiin, että tästä aiheesta tehdään valmiita lauseita/kappaleita raporttiin lisättäviksi.

Miia Kirsi mainitsi, että saavutettavuus huomioitu –mainintaa ei enää myönnetä, tämä huomioidaan raportissa.

# Työohjelman päivitys

Työohjelmaa päivitetään keskustelussa nousseiden asioiden pohjalta.

# Ajankohtaista (tilaisuuksista, blogeista yms)

* 23.9. Avoin ja kaikkien yhteinen Oulu -webinaari, teemana ymmärrettävyys.
* 1.10. Kansalaisjärjestöakatemiaan tarvitaan vielä 2x fasilitaattori sekä 2x kirjuri. Ilmoittautumisia pyydettiin Katjulle.
* 8.10. vietetään selkeän kielen päivää
* 13.10. järjestetään demokratiapäivä, teemana avoimuuden ja luottamuksen kunta. Jaetaan demokratiatunnustus.
* Demokratiatunnustuksen saajia voi ehdottaa 17.9. asti
* Handbook of Easy Languages in Europe, julkaistaan verkkoon helmikuussa 2022.
* 18.11. lapsen oikeuksien päivä, teemana ylisukupolvinen vastuu lapsista, lapsistrategia sekä lapsibudjetointi ja lapsivaikutusten arvioinnin käsikirja.
* Vammaisneuvostopäivä järjestetään ensimmäistä kertaa 22.-23.11. teemalla vammaisneuvostojen asema kunnissa ja uusissa hyvinvointialueissa.
* Hallinnonalakohtaiset joulupuurot järjestetään joulukuussa.

# Muut mahdolliset asiat

Katju Holkeri: OGP täyttää 10v, minkä johdosta maanosittain jaetaan palkintoja, Suomen ehdokas OGP:n alkukarsinnan perusteella olisi Tutki hankintoja.fi. Hankintadatan avaaminen täyttävää kriteerit, jotka olivat innovatiivisuus, jatkuvuus ja vaikuttavuus. Todettiin, että ehdokas voidaan hyväksyä.

Jakelu Avoimen hallinnon työryhmä

Tiedoksi Valtioneuvoston hankeikkuna